3 ί 9 Π 3 ΐυΓβ ΝοΙ 
\/θΓΪίίΘ(^.^ \ 



Οί9ίΙΛΙ5^9ηεοΙ 6 γ I 
ΤίίθούοΓοε Μουπτα(Βπ5 
ΡβΙθ: 2007.02.^^0:01:16 
ΕΕΤ Γ 

Ρθ35θπ: δίβΠθο ΡϋΡ 
(θΓϊΐ 6 θ()(ΐ 8 < 1 ) | 

ΙοοΒίΐοη: Α0τβ|5, ΕΙΙίπϊΚο 
Τ γρο9Γ3ίίο 


2375 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 193 

13 Φεβρουάριου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Απόσυρση - καταστροφή παλαιών αχρησιμοποίητων 

βιβλιαρίων Διαβατηρίων. 1 

Ορισμός αποδεικτικών στοιχείων σύμφωνα με την πα¬ 
ράγραφο 5 του άρθρου 4 του ν. 3312/2005 (ΦΕΚ 

35/Α'). 2 

Έγκριση υπερωριακής απασχόλησης υπαλλήλων 

του Δήμου Αθηναίων. 3 

Αριθμητικές τιμές Συντελεστών Απωλειών Δικτύου. 4 


Α ΠΟΦΑΣΕΙ Σ 

Αριθμ. 1122229/9066/Δ-0016 (1) 

Απόσυρση - καταστροφή παλαιών αχρησιμοποίητων 
βιβλιαρίων Διαβατηρίων. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΞΩΤΕΡΙΚΩΝ 

Έχοντας υπόψη: 

1. Τις διατάξεις του ν. 3103/2003 (ΦΕΚ 23/29.1.2003) 
«Έκδοση διαβατηρίων από την Ελληνική Αστυνομία και 
άλλες διατάξεις». 

2. Τις διατάξεις των άρθρων 50, 51, 56 και 66 του ν. 
2362/95 (ΦΕΚ 247/Α727.01.1995) «Περί Δημοσίου Λογι¬ 
στικού, Ελέγχου των δαπανών του Κράτους και άλλες 
διατάξεις». 

3. Την υπ’ αριθμ. 3021/22/19-α/8.3.2005 (ΦΕΚ 341/Β7 
16.3.2005) κοινή απόφαση των Υπουργών Εσωτερικών, 
Δημόσιας Διοίκησης και Αποκέντρωσης και Δημόσιας 
Τάξης «Αναβολή Προθεσμίας των παρ. 1, 4 και 5 του 
άρθρ. 1 του ν. 3103/2003 (Α-23)». 

4. Την ανάγκη καθορισμού τρόπου καταστροφής των 
αποθεμάτων βιβλιαρίων διαβατηρίων (παλαιού τύπου), 
τα οποία εξέδιδαν οι Δ/νσεις Εσωτερικών των Νομαρ¬ 
χιακών Αυτοδιοικήσεων μέχρι 31.12.2005. 

5. Την υπ’ αριθμ. 37930/ΔΙΟΕ 1264/14.10.2005 (ΦΕΚ 
1432/Β'/14.10.2005) απόφαση του Πρωθυπουργού και του 
Υπουργού Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών». 


6. Την υπ’ αριθμ. ΔΙΚΔ/Φ1/2/6139/23.3.20 04 απόφαση 
του Πρωθυπουργού και του Υπουργού Εσωτερικών 
Δημόσιας Διοίκησης και Αποκέντρωσης για ανάθεση 
αρμοδιοτήτων Υπουργού Εσωτερικών, Δημόσιας Διοί¬ 
κησης και Αποκέντρωσης στον Υφυπουργό Αθανάσιο 
Νάκο (ΦΕΚ 527/Β724.03.2004). 

7. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του Κρατικού Προϋ¬ 
πολογισμού, αποφασίζουμε: 

Α. ΑΠΟΔΟΣΗ ΠΑΓΙΩΝ ΠΡΟΚΑΤΑΒΟΛΩΝ ΒΙΒΛΙΑΡΙΩΝ 
ΔΙΑΒΑΤΗΡΙΩΝ ΚΑΙ ΕΝΤΥΠΩΝ ΠΑΡΑΒΟΛΩΝ ΧΑΡΤΟΣΗ¬ 
ΜΟΥ ΣΤΙΣ Δ.Ο.Υ. 

Οι υπόλογοι των Παγίων Προκαταβολών βιβλιαρίων 
διαβατηρίων των Νομαρχιακών Αυτοδιοικήσεων, θα 
παραδώσουν με πρωτόκολλο τα αχρησιμοποίητα βι¬ 
βλιάρια τα οποία βρίσκονται στην κατοχή τους, στην 
διαχείριση της Δ.Ο.Υ. από την οποία τα παρέλαβαν. 
Επίσης θα καταθέσουν τα ποσά που αναλογούν στα 
διατεθέντα βιβλιάρια ώστε να συμπληρωθεί το ποσό 
της Πάγιας Προκαταβολής. Αφού ελεγχθούν από το 
διαχειριστή της Δ.Ο.Υ. τα επιστρεφόμενα βιβλιάρια και 
διαπιστωθεί ότι οι αριθμοί αυτών περιλαμβάνονται σε 
αυτούς που είχαν παραλάβει, καθώς και ότι με το κα¬ 
τατιθέμενο ποσό συμπληρώνεται το ποσό της πάγιας 
προκαταβολής, τότε θα τους επιστραφεί από το δια¬ 
χειριστή της Δ.Ο.Υ. η σχετική απόδειξη, την οποία είχαν 
παραχωρήσει. Στο πρωτόκολλο θα καταχωρούνται οι 
αριθμοί των βιβλιαρίων διαβατηρίων και το αναλογούν 
συνολικό ποσό. 

Απόδοση λογαριασμού στις αρμόδιες Δ.Ο.Υ. θα γίνει 
και από τους υπολόγους Παγίων Προκαταβολών παρα¬ 
βολών χαρτοσήμου, (Νομαρχιακών Αυτοδιοικήσεων ή 
Κ.Ε.Π., εφόσον δεν απαιτούνται στις συναλλαγές τους) 
με την κατάθεση των αντίστοιχων ποσών ή την επι¬ 
στροφή των αχρησιμοποίητων εντύπων. 

Τυχόν ελλείμματα τα οποία θα παρουσιαστούν και 
εφόσον δεν αναπληρώνονται άμεσα από τους υπολό¬ 
γους, καταλογίζονται σύμφωνα με τις διατάξεις του 
άρθρου 56 του ν. 2362/95. Επίσης εφαρμόζονται οι 
διατάξεις της Α.Υ.Ο. 1127974/5729/0016/13.11.1998 (ΦΕΚ 
1255/Β715.12.1998) «Πάγιες Προκαταβολές Υλικού». 

Β. ΚΑΤΑΣΤΡΟΦΗ ΒΙΒΛΙΑΡΙΩΝ - ΜΗΔΕΝΙΣΜΟΣ ΑΠΟ¬ 
ΘΗΚΗΣ Δ.Ο.Υ. 

1. Τα βιβλιάρια διαβατηρίων τα οποία επιστρέφονται 
από τους υπολόγους των Νομαρχιακών Αυτοδιοικήσεων, 

καθώς και τα αποθέματα τα οποία υπάρχουν στις Δ.Ο.Υ. 
καταμετρούνται από Επιτροπή και ελέγχονται αντιπα- 
ραβάλλοντας τους αριθμούς αυτών με τα πρωτόκολλα 
παραλαβής τους από την Υ,Δ.Ε.Α.Δ. Στη συνέχεια, αφού 
συνταχθεί σχετικό Πρωτόκολλο, καταστρέφονται. Στο 
πρωτόκολλο αναγράφονται οι αριθμοί των βιβλιαρίων 
και το αναλογούν συνολικό ποσό. 

Η Επιτροπή αποτελείται από τον Προϊστάμενο της 
Δ.Ο.Υ. ή το νόμιμο αναπληρωτή του, το Διαχειριστή 
και έναν εκπρόσωπο της Νομαρχιακής Αυτοδιοίκησης, 
ο οποίος ορίζεται με απόφαση του Νομάρχη κατόπιν 
σχετικού προς τούτο αιτήματος του Προϊσταμένου της 
Δ.Ο.Υ. 

Η καταστροφή των βιβλιαρίων θα γίνει στις κατά τό¬ 
πους Δ.Ο.Υ. από την ανωτέρω Επιτροπή αυθημερόν, 
παρουσία του εποπτεύοντος τη Δ.Ο.Υ. Οικονομικού Επι¬ 
θεωρητή ή απουσιάζοντος αυτού, παρουσία εκείνου 
που θα ορίσει ο Προϊστάμενος της Οικείας Οικονομικής 
Επιθεώρησης, με τεμαχισμό αυτών και με τέτοιο τρόπο 
ώστε να αποκλειστεί κάθε περίπτωση χρησιμοποίησής 
τους. 

Το πρωτόκολλο καταμέτρησης και καταστροφής, 
το οποίο θα φέρει αριθμό Πρωτοκόλλου της Δ.Ο.Υ., 
θα συνταχθεί τουλάχιστον σε τέσσερα αντίτυπα, θα 
υπογράφει από όλα τα μέλη της Επιτροπής και θα θε¬ 
ωρηθεί από τον Οικονομικό Επιθεωρητή. Επικυρωμένα 
αντίγραφα του πρωτοκόλλου μπορούν να λάβουν όλα 
τα μέλη της Επιτροπής για προσωπική χρήση. 

Το ένα αντίγραφο θα καταχωρηθεί από τον διαχειρι¬ 
στή της Δ.Ο.Υ. στην εξαγωγή του υλικού, προκειμένου 
να μηδενιστεί η αποθήκη του και θα σταλεί στο τέλος 
του έτους μαζί με τον «ετήσιο λογαριασμό Διαχείρισης» 
και τα λοιπά δικαιολογητικά και παραστατικά, στο Ελε¬ 
γκτικό Συνέδριο. 

Το δεύτερο αντίγραφο θα παραλάβει ο Επιθεωρητής, 
το τρίτο θα σταλεί στην Υ,Δ.Ε.Α.Δ. (απ’ όπου το ΥΠΕΣΔΑ 
θα μπορεί να έχει συνολική εικόνα των καταστραφέντων 
βιβλιαρίων) και το τέταρτο θα παραμείνει στο αρχείο 
της διαχείρισης της Δ.Ο.Υ. 

2. Σε ό,τι αφορά την απόδοση λογαριασμών παγίων 
προκαταβολών εντύπων παραβολών χαρτοσήμου, οι 
Δ.Ο.Υ. αποκαθιστούν στην αποθήκη τους τα επιστρε- 
φόμενα αχρησιμοποίητα έντυπα (χωρίς χρέωση του 
βιβλίου αποθήκης), για δε τα ποσά που καταθέτονται 
εμφανίζουν αντίστοιχη πώληση. 

Γ. Δ/ΝΣΕΙΣ ΟΙΚΟΝΟΜΙΚΩΝ ΕΠΙΘΕΩΡΗΣΕΩΝ. 

Οι Δ/νσεις Οικονομικών Επιθεωρήσεων να προβούν 
στην ανάκληση όλων των Παγίων Προκαταβολών βιβλι¬ 
αρίων διαβατηρίων καθώς και όσων Παγίων Προκατα¬ 
βολών παραβολών χαρτοσήμου, έχουν εγκρίνει στις Νο¬ 
μαρχιακές Αυτοδιοικήσεις ειδικά για την εξυπηρέτηση 
των πολιτών για την έκδοση διαβατηρίων ή στα Κ.Ε.Π. 
εφόσον δεν απαιτούνται στις συναλλαγές τους. 

Δ. ΥΔΕΑΔ 

Τα αποθέματα της Υ.Δ.Ε.Α.Δ. σε βιβλιάρια διαβατηρίων 
θα καταμετρηθούν και θα καταστραφούν από Επιτροπή 
που αποτελείται από τον Προϊστάμενο της Υ,Δ.Ε.Α.Δ., 
τον Προϊστάμενο του Τμήματος Διαχείρισης Αξιών, τον 
υπεύθυνο διαχείρισης διαβατηρίων και έναν εκπρόσωπο 
του ΥΠ.ΕΣ.Δ.Δ.Α., τον οποίο θα ορίσει η Δ/νση Αστικής 
και Δημ. Κατάστασης, παρουσία του εποπτεύοντος Οι¬ 
κονομικού Επιθεωρητή. 


Θα συνταχθεί πρωτόκολλο σε τέσσερα αντίτυπα, με 
τους αριθμούς των διαβατηρίων και την αντιστοιχία 
του συνολικού ποσού, θα υπογράφει από όλα τα μέλη 
της Επιτροπής και θα θεωρηθεί από τον Οικονομικό 
Επιθεωρητή. 

Για τυχόν ελλείμματα, τα οποία θα παρουσιαστούν και 
εφόσον δεν αναπληρωθούν άμεσα από τον υπόλογο, 
καταλογίζονται σύμφωνα με τις διατάξεις του άρθρου 
56 του ν. 2362/95. 

Η καταστροφή θα γίνει αυθημερόν ενώπιον της Επι¬ 
τροπής και του Οικονομικού Επιθεωρητή με τεμαχισμό. 
Εάν οι ποσότητες είναι πολύ μεγάλες μπορούν να χρη¬ 
σιμοποιηθούν για το σκοπό αυτό τα κοπτικά μηχανήμα¬ 
τα της ΥΕΕΑΔ, επιλέγοντας τον ασφαλέστερο τρόπο 
μεταφοράς αυτών στον τόπο καταστροφής. 

Με το πρωτόκολλο Καταμέτρησης - Καταστροφής θα 
πιστωθεί στην εξαγωγή των βιβλιαρίων διαβατηρίων το 
αρμόδιο διαχειριστικό γραφείο ώστε να μηδενισθεί η 
αποθήκη του. 

Κατ’ εξαίρεση η ΥΔΕΑΔ θα φυλάξει εκατό (100) βι¬ 
βλιάρια διαβατηρίων για την ιστορική και μουσειακή 
αξιοποίησή τους. 

Ε. ΒΙΒΛΙΑΡΙΑ ΔΙΑΒΑΤΗΡΙΩΝ ΣΕ ΠΡΟΞΕΝΙΚΕΣ ΑΡΧΕΣ 

Γ ια τα αποθέματα βιβλιαρίων διαβατηρίων που διαθέ¬ 
τουν οι Προξενικές Αρχές θα ακολουθηθεί η κατωτέρω 
διαδικασία: 

Οι υπόλογοι των συγκεκριμένων αξιών θα παραδώ¬ 
σουν στον Προϊστάμενο της Αρχής τα αχρησιμοποίητα 
βιβλιάρια, ο οποίος θα συστήσει τριμελή Επιτροπή για 
την καταστροφή αυτών. Στην Επιτροπή θα συμμετέχει 
ο ίδιος, ο υπάλληλος που διαχειρίζεται τα βιβλιάρια 
διαβατηρίων, καθώς και τρίτος μόνιμος υπάλληλος της 
Αρχής. Εάν ο Προϊστάμενος της Αρχής έχει και την 
ευθύνη της διαχείρισης των διαβατηρίων, τότε μέλη 
ορίζονται ο ίδιος και δύο έτεροι μόνιμοι υπάλληλοι της 
Αρχής. 

θα συνταχθεί πρωτόκολλο σε τέσσερα αντίτυπα με 
τους αριθμούς των βιβλιαρίων διαβατηρίων κατόπιν κα¬ 
ταμέτρησης και αντιπαραβολής των αριθμών αυτών, ενώ 
θα αναγραφεί το αναλογούν συνολικό ποσό. Το πρωτό¬ 
κολλο υπογράφεται από όλα τα μέλη της επιτροπής. 

Η καταστροφή των βιβλιαρίων θα γίνει με τεμαχισμό 
και με τέτοιο τρόπο ώστε να αποκλειστεί κάθε περί¬ 
πτωση χρησιμοποίησής τους. 

Από τα πρωτόκολλα καταμέτρησης και καταστροφής 
που θα συνταχθούν, το πρώτο θα αποσταλεί στο Ελε¬ 
γκτικό Συνέδριο μαζί με τον ετήσιο λογαριασμό και με 
δικαιολογητικά αυτό θα πιστωθεί ο υπόλογος στην εξα¬ 
γωγή των βιβλιαρίων διαβατηρίων της αποθήκης του. Το 
δεύτερο θα σταλεί στην Υ,Δ.Ε.Α.Δ., το τρίτο στη Γ ενική 
Επιθεώρηση του ΥΠ.ΕΞ. και το τέταρτο θα παραμείνει 
στο Αρχείο της διαχείρισης της Προξενικής Αρχής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Φεβρουάριου 2006 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠΟΥΡΓΟΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΘΑΝΑΣΙΟΣ ΝΑΚΟΣ ΑΝΤΩΝΗΣ ΜΠΕΣΑΣ 

ΕΞΩΤΕΡΙΚΩΝ 

ΠΕΤΡΟΣ ΜΟΛΥΒΙΑΤΗΣ 

Αριθ. 1008872/2411/05/ΔΟΣ (2) 

Ορισμός αποδεικτικών στοιχείων σύμφωνα με την παρά¬ 
γραφο 5 του άρθρου 4 του ν. 3312/2005 (ΦΕΚ 35/Α'). 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 5 του άρθρου 4 του 
ν. 3312/2005 (ΦΕΚ 35 Α') για την ανάγκη ορισμού των 
αποδεικτικών στοιχείων των παραγράφων 1, 2 και 3 του 
άρθρου 4 του ίδιου νόμου, σχετικά με την «Αμοιβαία 
συνδρομή των κρατών-μελών της Ευρωπαϊκής Ένωσης 
στον τομέα της άμεσης φορολογίας, φορολογία τόκων 
και άλλες διατάξεις», με τις οποίες ενσωματώθηκε στην 
ελληνική νομοθεσία η Οδηγία 2003/48/ΕΚ του Συμβου¬ 
λίου της 3ης Ιουνίου 2003, σχετικά με τη φορολογία των 
υπό μορφή τόκων εισοδημάτων από αποταμιεύσεις που 
αποκτούν φυσικά πρόσωπα. 

2. Τις διατάξεις του άρθρου 4 της Οδηγίας 2003/48/ΕΚ 
( Ε.Ε1157/138/ 26.6.2003). 

3. Τις διατάξεις του ν. 1969/1991 (ΦΕΚ 167 Α') που αφο¬ 
ρούν στις εταιρείες επενδύσεων χαρτοφυλακίου, αμοι¬ 
βαία κεφάλαια, διατάξεις εκσυγχρονισμού και εξυγιάν- 
σεως της κεφαλαιαγοράς και άλλες διατάξεις. 

4. Τις διατάξεις του ν. 3283/2004 (ΦΕΚ 210 Α'), με 
τις οποίες ενσωματώθηκαν στην Ελληνική νομοθεσία 
η Οδηγία 2001/107/ΕΚ του Ευρωπαϊκού Κοινοβουλίου 
και του Συμβουλίου της 21ης Ιανουάριου 2002 για την 
τροποποίηση της Οδηγίας 85/611/ΕΟΚ του Συμβουλίου, 
όσον αφορά το συντονισμό των νομοθετικών, κανονιστι¬ 
κών και διοικητικών διατάξεων σχετικά με ορισμένους 
οργανισμούς συλλογικών επενδύσεων σε κινητές αξίες 
(Ο.Σ.Ε.Κ.Α.) και συναφών θεμάτων. 

5. Τ ις διατάξεις του άρθρου 7 της Συμφωνίας μεταξύ 
της Ευρωπαϊκής Κοινότητας και της Ελβετικής Συνο¬ 
μοσπονδίας, που προβλέπει μέτρα ισοδύναμα με τα 
θεσπιζόμενα στην Οδηγία 2003/48/ΕΚ του Συμβουλίου 
για τη φορολόγηση των υπό μορφή τόκων εισοδημά¬ 
των από αποταμιεύσεις, και η οποία κυρώθηκε με το ν. 
3363/2005 (ΦΕΚ 159 Α'). 

6. Τ ις διατάξεις του άρθρου 5 της Συμφωνίας μεταξύ 
της Ευρωπαϊκής Κοινότητας και του Πριγκιπάτου του 
Λιχτενστάιν, που προβλέπει μέτρα ισοδύναμα με τα 
θεσπιζόμενα στην Οδηγία 2003/48/ΕΚ του Συμβουλίου 
για τη φορολόγηση των υπό μορφή τόκων εισοδημά¬ 
των από αποταμιεύσεις, και η οποία κυρώθηκε με το ν. 
3365/2005 (ΦΕΚ 161 Α'). 

7. Τις διατάξεις του άρθρου 3 της Συμφωνίας μεταξύ 
της Ευρωπαϊκής Κοινότητας και του Πριγκιπάτου του 
Μονακό, που προβλέπει μέτρα ισοδύναμα με τα θεσπι¬ 
ζόμενα στην Οδηγία 2003/48/ΕΚ του Συμβουλίου για τη 
φορολόγηση των υπό μορφή τόκων εισοδημάτων από 
αποταμιεύσεις, και η οποία κυρώθηκε με το ν. 3364/2005 
(ΦΕΚ 160 Α'). 

8. Τις διατάξεις του άρθρου 3 της Συμφωνίας μεταξύ 
της Ευρωπαϊκής Κοινότητας και της Δημοκρατίας του 
Αγίου Μαρίνου, που προβλέπει μέτρα ισοδύναμα με τα 
θεσπιζόμενα στην Οδηγία 2003/48/ΕΚ του Συμβουλίου 
για τη φορολόγηση των υπό μορφή τόκων εισοδημά¬ 
των από αποταμιεύσεις, και η οποία κυρώθηκε με το ν. 
3362/2005 (ΦΕΚ 158 Α'). 

9. Τις διατάξεις του άρθρου 6 της Συμφωνίας μεταξύ 
της Ευρωπαϊκής Κοινότητας και του Πριγκιπάτου της 


Ανδόρας, που προβλέπει μέτρα ισοδύναμα με τα θεσπι¬ 
ζόμενα στην οδηγία 2003/48/ΕΚ του Συμβουλίου για τη 
φορολόγηση των υπό μορφή τόκων εισοδημάτων από 
αποταμιεύσεις, και η οποία κυρώθηκε με το ν. 3361/2005 
(ΦΕΚ 157 Α'). 

10. Τις διατάξεις του άρθρου 8 των Συμφωνιών υπό 
μορφή ανταλλαγής επιστολών μεταξύ της Ελληνικής 
Δημοκρατίας και των Νήσων Γκέρνζυ, Μαν και Τζέρσεϋ 
για τη φορολόγηση των εισοδημάτων από αποταμιεύ¬ 
σεις και για την προσωρινή εφαρμογή τους, οι οποίες 
κυρώθηκαν με το ν. 3358/2005 (ΦΕΚ 154 Α'). 

11. Τ ις διατάξεις του άρθρου 2 των Συμφωνιών υπό 
μορφή ανταλλαγής επιστολών μεταξύ της Ελληνικής 
Δημοκρατίας και του Βασιλείου των Κάτω Χωρών για 
τις Ολλανδικές Αντίλλες και για την Αρούμπα αντίστοι¬ 
χα, για τη φορολόγηση των εισοδημάτων από αποταμι¬ 
εύσεις και για την προσωρινή εφαρμογή τους, οι οποίες 
κυρώθηκαν με το ν. 3352/2005 (ΦΕΚ 148 Α'). 

12. Τις διατάξεις των άρθρου 2 της Συμφωνίας υπό 
μορφή ανταλλαγής επιστολών μεταξύ της Ελληνικής 
Δημοκρατίας και της Ανγκουίλα, σχετικά με την αυτόμα¬ 
τη ανταλλαγή πληροφοριών όσον αφορά τα έσοδα από 
αποταμιεύσεις υπό τη μορφή τόκων, η οποία κυρώθηκε 
με το ν. 3359/2005 (ΦΕΚ 155 Α'). 

13. Τις διατάξεις του άρθρου 9 της Συμφωνίας υπό 
μορφή ανταλλαγής επιστολών μεταξύ της Ελληνικής 
Δημοκρατίας και των Βρετανικών Παρθένων Νήσων για 
τη φορολόγηση των εισοδημάτων από αποταμιεύσεις, η 
οποία κυρώθηκε με το ν. 3360/2005 (ΦΕΚ 156 Α'). 

14. Τις διατάξεις του άρθρου 6 της Συμφωνίας υπό 
μορφή ανταλλαγής επιστολών μεταξύ της Ελληνικής 
Δημοκρατίας και των Νήσων Καϋμάν για τη φορολόγηση 
των εισοδημάτων από αποταμιεύσεις, η οποία κυρώθηκε 
με το ν. 3355/2005 (ΦΕΚ 151 Α'). 

15. Τις διατάξεις του άρθρου 5 της Συμφωνίας υπό 
μορφή ανταλλαγής επιστολών μεταξύ της Ελληνικής 
Δημοκρατίας και του Μοντσεράτ για τη φορολόγηση 
των εισοδημάτων από αποταμιεύσεις, η οποία κυρώθηκε 
με το ν. 3354/2005 (ΦΕΚ 150 Α'). 

16. Τις διατάξεις του άρθρου 8 της Συμφωνίας υπό 
μορφή ανταλλαγής επιστολών μεταξύ της Ελληνικής 
Δημοκρατίας και των Νήσων Τουρκ και Κάϊκος για τη 
φορολόγηση των εισοδημάτων από αποταμιεύσεις, η 
οποία κυρώθηκε με το ν. 3353/2005 (ΦΕΚ 149 Α'). 

17. Τις διατάξεις του π.δ. 249/1998 (ΦΕΚ 186 Α') «Τρο¬ 
ποποίηση και συμπλήρωση του Οργανισμού του Υπουρ¬ 
γείου Οικονομικών (π.δ. 284/1988)». 

18. Το γεγονός ότι από τις διατάξεις της απόφαση 
αυτής δεν προκαλείται δαπάνη σε βάρος του Κρατικού 
προϋπολογισμού, αποφασίζουμε: 

Ορίζουμε τα αποδεικτικά στοιχεία των παραγράφων 2 
και 3 του άρθρου 4 του ν. 3312/2005, ως ακολούθως: 

Άρθρο 1 

Πιστοποιητικό για τους Ο.Σ.Ε.Κ.Α. 

1. Για την εφαρμογή των διατάξεων της περίπτωσης γ' 
της παραγράφου 2 του άρθρου 4 της Οδηγίας 2003/48/ 
ΕΚ, η πιστοποίηση των Οργανισμών Συλλογικών Επεν¬ 
δύσεων σε Κινητές Αξίες (Ο.Σ.Ε.Κ.Α.) γίνεται από την 
Επιτροπή Κεφαλαιαγοράς. Για το σκοπό αυτό εκδίδει 
πιστοποιητικό, σύμφωνα με το υπόδειγμα του Παραρ¬ 
τήματος 1 της παρούσας. 

2. Η Επιτροπή Κεφαλαιαγοράς εκδίδει το πιστοποιη¬ 
τικό μετά από αίτηση του ενδιαφερομένου φορέα δια- 

χείρισης (Α.Ε.Δ.Α.Κ.). Η αίτηση περιλαμβάνει την επω¬ 
νυμία του φορέα διαχείρισης (Α.Ε.Δ.Α.Κ.), τον αριθμό 
φορολογικού μητρώου του, τη διεύθυνσή του, καθώς και 
κατάλογο των Ο.Σ.Ε.Κ.Α. που αυτός διαχειρίζεται. 

Στην ως άνω αίτηση του ενδιαφερομένου φορέα 
(Α.Ε.Δ.Α.Κ.) επισυνάπτονται τα εξής στοιχεία: 

- Αδεια σύστασης του Ο.Σ.Ε.ΚΑ. (αμοιβαίο κεφάλαιο 
σύμφωνα με τις διατάξεις του ν.3283/2004), καθώς και 
το Φύλλο της Εφημερίδας της Κυβερνήσεως στο οποίο 
έχει δημοσιευθεί. 

- Βεβαίωση του θεματοφύλακα σχετικά με την κα¬ 
τάθεση των στοιχείων του αρχικού ενεργητικού του 
Ο.Σ.Ε.Κ.Α. 

- Καταστατικό με τις ενδεχόμενες τροποποιήσεις 
καθώς και άδεια σύστασης και λειτουργίας του φορέα 
διαχείρισης του Ο.Σ.Ε.Κ.Α (Α.Ε.Δ.Α.Κ.), 

- καθώς και οποιοδήποτε άλλο επίσημο έγγραφο ζη¬ 
τηθεί από την Επιτροπή Κεφαλαιαγοράς. 

3. Οι φορείς διαχείρισης Ο.Σ.Ε.Κ.Α. (Ανώνυμες Εται¬ 
ρείες Διαχείρισης Αμοιβαίων Κεφαλαίων- Α.Ε.Δ.Α.Κ.) 
υποβάλλουν για τους Ο.Σ.Ε.Κ.Α. που διαχειρίζονται το 
πιστοποιητικό της προηγούμενης παραγράφου στους 
κατωτέρω αρμόδιους οικονομικούς φορείς: 

α) σε όλα τα κράτη μέλη της Ευρωπαϊκής Ένωσης- 

β) στις τρίτες χώρες με τις οποίες η Ευρωπαϊκή Κοι¬ 
νότητα υπέγραψε συμφωνίες για την πρόβλεψη μέτρων 
ισοδύναμων με τα θεσπιζόμενα στην Οδηγία 2003/48/ΕΚ 
του Συμβουλίου και οι οποίες κυρώθηκαν με νόμο από 
την Ελλάδα, ήτοι στην Ελβετική Συνομοσπονδία, το Πρι¬ 
γκιπάτο του Λιχτενστάιν, το Πριγκιπάτο του Μονακό, 
το Πριγκιπάτο της Ανδόρας και τη Δημοκρατία του 
Αγίου Μαρίνου- 

γ) στα συνδεδεμένα και εξαρτημένα εδάφη των Κάτω 
Χωρών και του Ηνωμένου Βασιλείου, με τα οποία η 
Ελλάδα υπέγραψε διμερείς συμφωνίες για τη φορολό- 
γηση των εισοδημάτων από αποταμιεύσεις, οι οποίες 
κυρώθηκαν με νόμο, ήτοι στις Ολλανδικές Αντίλλες και 
την Αρούμπα, στις Νήσους Γκέρνζυ, Μαν και Τζέρσεϋ, 
στην Ανγκουίλα, στις Νήσους Καϋμάν, στο Μονσεράτ, 
στις Βρετανικές Παρθένους Νήσους και στις Νήσους 
Τουρκ και Κάικος. 

4. Το πιστοποιητικό ισχύει για τρία (3) έτη από την 
ημερομηνία έκδοσής του, με την προϋπόθεση ότι δεν 
επέρχεται καμία μεταβολή στα υποβληθέντα στοιχεία 
της παραγράφου 2 του παρόντος. 

Αρθρο 2 

Βεβαίωση του ποσοστού του ενεργητικού 
των οργανισμών ή φορέων με έδρα στην Ελλάδα 

1. Για την εφαρμογή της περίπτωσης δ' της παρα¬ 
γράφου 3 του άρθρου 4 του ν. 3312/2005, οι φορείς 
διαχείρισης Ο.Σ.Ε.Κ.Α. (Α.Ε.Δ.Α.Κ.) βεβαιώνουν για κάθε 
Ο.Σ.Ε.ΚΑ που διαχειρίζονται ότι αυτός επενδύει άμεσα 
ή έμμεσα ποσοστό που δεν υπερβαίνει το 40% ή το 15%, 
κατά περίπτωση, του ενεργητικού του σε απαιτήσεις 
που αναφέρονται στην περίπτωση α' της ίδιας παρα¬ 
γράφου, εκδίδοντας βεβαίωση για το ως άνω ποσοστό, 


σύμφωνα με το υπόδειγμα του Παραρτήματος 2 της 
παρούσας. 

2. Η ως άνω βεβαίωση υπογράφεται από τα αρμόδια 
όργανα του φορέα διαχείρισης (Α.Ε.Δ.Α.Κ.), καθώς και 
από τους ορκωτούς ελεγκτές με βάση τις εξαμηνιαίες 
αναλυτικές εκθέσεις για τη σύνθεση του επενδυμένου 
ενεργητικού του Ο.Σ.Ε.Κ.Α.. Οι εκθέσεις αυτές περιλαμ¬ 
βάνουν για τους Ο.Σ.Ε.ΚΑ τα στοιχεία που ορίζονται 
στις περιπτώσεις α' και ζ' της παραγράφου 3 του άρ¬ 
θρου 28 του ν. 3283/2004 (ΦΕΚ 210 Α'). 

3. Η έκδοση της βεβαίωσης γίνεται εντός τριμήνου από 
το τέλος του έτους, στο οποίο αφορά, και περιλαμβάνει 
τα εξής στοιχεία: 

- το όνομα, τη διεύθυνση και τον αριθμό φορολογικού 
μητρώου της εταιρείας διαχείρισης του Ο.Σ.Ε.Κ.Α., 

- το όνομα και την κατηγορία (μικτό, ομολογιακό κ.λπ.), 
του αμοιβαίου κεφαλαίου, 

- το νόμισμα στο οποίο έχει γίνει η αποτίμηση του 
ενεργητικού, 

- μέρισμα, στην περίπτωση διανομής του, στο οποίο 
περιλαμβάνονται τόκοι από επένδυση σε απαιτήσεις 
της περιπτώσεως α' της παραγράφου 3 του άρθρου 4 
του ν. 3312/2005, 

- το ποσοστό του ενεργητικού το οποίο έχει επεν¬ 
δυθεί, όπως αναφέρεται ανωτέρω, σε απαιτήσεις της 
περιπτώσεως α' της παραγράφου 3 του άρθρου 4 του 
ιδίου νόμου. 

Αντίγραφο της βεβαίωσης αυτής κοινοποιείται στην 
Επιτροπή Κεφαλαιαγοράς. 

4. Η ως άνω βεβαίωση υποβάλλεται στους αρμόδιους 
οικονομικούς φορείς όλων των υπαγομένων κρατών 
και εδαφών, που αναφέρονται στην παράγραφο 3 του 
άρθρου 1 της παρούσας. 

Αρθρο 3 

Τήρηση στοιχείων και κοινοποίηση σύμφωνα 
με τις διατάξεις των παραγράφων 2 και 4 
του άρθρου 4 του ν. 3312/2005 

1. Οι φορείς πληρωμής όπως ορίζονται στην παρά¬ 
γραφο 2 του άρθρου 4 του ν. 3312/2005 υποχρεούνται 
να τηρούν σε αρχείο τα αποδεικτικά στοιχεία των άρ¬ 
θρων 1 και 2 της παρούσας σύμφωνα με τις ισχύουσες 
διατάξεις. 

2. Οι ως άνω φορείς υποχρεούνται να συλλέγουν τα 
στοιχεία της παραγράφου 2 του άρθρου 4 του ν. 3312/ 
2005 και να τα υποβάλουν ηλεκτρονικά στη Γενική 
Γραμματεία Πληροφοριακών Συστημάτων (Γ.Γ.Π.Σ.). Τα 
στοιχεία αυτά, τα οποία κοινοποιούνται στη Διεύθυν¬ 
ση Διεθνών Οικονομικών Σχέσεων (Δ.Ο.Σ.) σύμφωνα με 
την παράγραφο 4 του ίδιου νόμου διαβιβάζονται στις 
αρμόδιες αρχές των άλλων κρατών από τη Δ.Ο.Σ. σε 
συνεργασία με τη Γ.Γ.Π.Σ. 

3. Ως προς το χρόνο και τον τρόπο διαβίβασης των 
ως άνω στοιχείων προς τις αρμόδιες αρχές των άλλων 
κρατών από τη Δ.Ο.Σ. σε συνεργασία με τη Γ.Γ.Π.Σ. ισχύ¬ 
ουν τα οριζόμενα σύμφωνα με την παράγραφο 4 του 
άρθρου 7 του ν.3312/2005. 

ΠΑΡΑΡΤΗΜΑ 1 


ΕΠΙΤΡΟΠΗ ΚΕΦΑΛΑΙΑΓΟΡΑΣ 
ΚΟΛΟΚΟΤΡΩΝΗ 1 & ΣΤΑΛΙΟΥ 
105 62 ΑΘΗΝΑ 
ΕΛΛΑΑΑ 


ΗΕΕΕΕΝΙΟ ΟΑΡΙΤΑΕ ΜΑΚΚΕΤ 
ΘΟΜΜΙδδΙΟΝ 

1, ΚΟΕΟΚΟΤΚΟΝΙ & δΤΑϋΙΟυ δΤΚ. 
10562 ΑΤΗΕΝδ, ΗΕΕΕΑδ 


ΠΙΣΤΟΠΟΙΗΤΙΚΟ ΓΙΑ ΟΡΓΑΝΙΣΜΟ ΣΥΛΛΟΓΙΚΩΝ ΕΠΕΝΑΥΣΕΩΝ ΣΕ ΚΙΝΗΤΕΣ ΑΞΙΕΣ 
(Ο.Σ.Ε.Κ.Α.) ΤΟΥ ΑΡΘΡΟΥ 4 ΠΑΡ 2γ ΤΗΣ ΟΔΗΓΙΑΣ 2003/48/ΕΚ ΤΗΣ 3 ΙΟΥΝΙΟΥ 2003 ΤΟΥ 
ΣΥΜΒΟΥΛΙΟΥ, ΓΙΑ ΤΗ ΦΟΡΟΑΟΓΗΣΗ ΤΩΝ ΥΠΟ ΜΟΡΦΗ ΤΟΚΩΝ ΕΙΣΟΔΗΜΑΤΩΝ ΑΠΟ 
ΑΠΟΤΑΜΙΕΥΣΕΙΣ. 


ΓΕΒΤΙΡΙΓΑΤΕ ΟΕ ΙΙΝΌΕΚΤΑΚΙΝΟ ΓΟΚ ϋΟΕΕΕϋΤΙΥΕ ΙΝΥΕ8ΤΜΕΝΤ ΙΝ ΤΚΑΝ8ΕΕΚΑΒΕΕ 
8ΕΕΠΗΤΙΕ8 (“υαΤ8”) ΑΡΤΙΕ ΙΕ 4(2ο) ΟΕ ΓΟϋΝαΐ ΌΙΚΕΟΤΙΥΕ 2003/48/ΕΓ ΟΕ 3 ΠΙΝΕ 
2003 ΟΝ ΤΑΧΑ ΤΙΟΝ ΟΕ 8Α ΥΙΝΓ8ΙΝΘΟΜΕ ΙΝ ΤΗΕ ΕΟΚΜ ΟΕ ΙΝΤΕΚΕ8Τ ΡΑ ΥΜΕΝΤ8 


1. Επωνυμία και διεύθυνση του φορέα διαχείρισης Ο.Σ.Ε.ΚΑ. 
1. ΙάυηίΐΠοπίΐοη Ηηά πίΐιίεεεε οί ίΐιε εηίΐίγ 


1.1. α) Επωνυμία/πλήρης επωνυμία του φορέα διαχείρισης Ο.Σ.Ε.Κ.Α. 

Νπτηε/ίίιΐΐ ηειιηε οί' ιΗε εηΐίΐγ 

β) Αριθμός φορολογικού μητρώου/ Τειχ ΙΟοηίϊ Ποειίϊοη ΝιππΙιογ 

1.2. Πλήρης διεύθυνση του φορέα διαχείρισης Ο.Σ.Ε.Κ.Α/ Οοιηρίεΐε αιΜτεδδ οΓΛε εηίίίγ 


1. Βεβαίωση /ΘεΓίΐΠεπίίοη 

Πιστοποιείται ότι ο φορέας που αναφέρεται ανωτέρω είναι φορέας διαχείρισης Ο.Σ.Ε.Κ.Α. 
αναγνωρισμένος βάσει της Οδηγίας 85/611/ΕΟΚ για την εφαρμογή του άρθρου 4 παρ. 2γ της Οδηγίας 
2003/48/ΕΚ της 3 ης Ιουνίου 2003 για τη φορολόγηση των υπό μορφή τόκων εισοδημάτων από 
αποταμιεύσεις. 

Το παρόν πιστοποιητικό θα παραμείνει σε ισχύ για 3 έτη, εκτός εάν ανακληθεί με αίτηση του φορέα, ο 
οποίος υποχρεούται να αναφέρει άμεσα την ανάκληση σε κάθε οικονομικό φορέα από τον οποίο 
λαμβάνει τόκους. 

I οετίίίγ ΐΐιειΐ ιΗε εηίίίγ πευποιΙ ειόονε ίε ει ΕΟΤδ Γοοομηίζοό ίη ειοεοηείειηοε ννίΐΗ ϋίτεςίίνε 85/611/ΕΕΟ 
Γογ Ιΐιε ρυιροεε οΓ Ιΐιε Απίείε 4(2ε) οΓ Ιΐιε (/οιιηείΐ ϋίΓεεΙίνε 2003/48/ΕΟ οΓ3 Ιυηε 2003 οη Ιηχώίοη οΓ 
εεινίημε ΐηεοιηε ίη ιΗε Γοπη οΓ ίηίετεεί ρ&γιηεηίε. 

ΤΠΪ5 εεΠιΓίεειίε \νίΠ Γειηειίη νειΐ ιό Γογ 3 γεεΐΓ8 υηίεεε τενοΕει! ειΐ ιΗε πχμιεεί οΓ ιΗε εηίίίγ, ινΗίεΗ \νί 11 ίΐιεη 
6ε ΙίαΜε ίηιιηεϋίειίεΙγ Ιο τεροΛ ιΗε τενοεαίίοη Ιο ειηγ εοοηοιηίε ορετειίοτ Γγοιπ ννΗίοΗ ίΐ τεοείνεε ίηίεΓεεί 
ρειγηιεηΐ8. 


Υπογραφή/ 8ϊ§ηεί1 
Ημερομηνία /ϋαίε 
Θέση /Ρο$ϊίϊοη[ 1 ] 


\ 1 ]Πλήρης επωνυμία και διεύθυνση της αρμόδιας αρχής που εκδίδει το πιστοποιητικό / ΡιιΙΙ ηαπιβ αηά αάάνβ88 ο/Γβ8ροη8ίΜβ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιανουάριου 2006 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθ. 3078 (3) 

Έγκριση υπερωριακής απασχόλησης υπαλλήλων 
του Δήμου Αθηναίων. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 

2. Το π.δ. 368/1989 «Οργανισμός Υπουργείου Εργασίας», 
όπως τροποποιήθηκε και συμπληρώθηκε μεταγενέστερα 
με το π.δ. 436/1991. 

3. Το π.δ. 95/1993 «Καθορισμός αρμοδιοτήτων που δια¬ 
τηρούνται από τον Υπουργό Εργασίας». 

4. Το π.δ. 372/1995 «Μεταφορά της Γενικής Γραμμα¬ 
τείας Κοινωνικών Ασφαλίσεων από το Υπουργείο Υγείας 
- Πρόνοιας και Κοινωνικών Ασφαλίσεων στο Υπουργείο 
Εργασίας». 

5. Τις διατάξεις του ν. δ/τος 515/1970 «περί χρονικών 
ορίων εργασίας μισθωτών», όπως συμπληρώθηκαν από 
το ν.δ. 264/1973. 

6. Τις διατάξεις του άρθρου 18 του π. δ/τος της 8.4.1932 
περί κωδικοποιήσεως των διατάξεων των Νόμων «περί 
χρονικών ορίων εργασίας εις τα καταστήματα κ.λπ.», που 
διατηρήθηκε σε ισχύ με το άρθρο 16 του ν.δ. 1037/1971 
«περί χρονικών ορίων λειτουργίας καταστημάτων και 
εργασίας του προσωττικού αυτών». 

7. Τις διατάξεις του π. δ/τος της 27.6.1932 «περί κωδικο- 
ποιήσεως και συμπληρώσεως των περί δώρου εργασίας 
διατάξεων». 

8. Τις διατάξεις του β. δ/τος της 14.8.1950 «περί κα¬ 
νονισμού ωρών εργασίας αγοραίων (ταξί) και ιδιωτικής 
χρήσεως αυτοκινήτων». 

9. Τις διατάξεις του π.δ. 410/1988 «Κώδικας προσωπικού 
με σύμβαση εργασίας ιδιωτικού δικαίου του Δημοσίου, 
των Ο.Τ.Α. και των λοιπών Ν.Π.Δ.Δ.». 

10. Την υπ’ αριθμ. 2/80345/0004/8.11.1999 κοινή υπουρ¬ 
γική απόφαση «Μεταβίβαση εξουσίας υπογραφής σύμ¬ 
φωνα με το άρθρο 7 παρ. 1 του ν. 1943/91». 

11. Το άρθρο 16 του ν. 3205/2003. 

12. Την υπ’ αριθμ. οικ.2/7093.0022/4.2.2004 κοινή υπουρ¬ 
γική απόφαση. 

13. Την υπ’ αριθμ. 4848/19.12.2005 απόφαση του Υπουρ¬ 
γού Απασχόλησης και Κοινωνικής Προστασίας «Καθορι¬ 
σμός ανωτάτων ορίων υπερωριακής απασχόλησης των 
εργαζομένων στις βιομηχανικές, βιοτεχνικές επιχειρή¬ 
σεις, εκμεταλλεύσεις και εργασίες Α' ημερολογιακού 
εξαμήνου 2006. 

14. Την υπ’ αριθμ. 33/30.5.1997 ΠΥΣ «Τροποποίηση και 
αναμόρφωση της υπ’ αριθμ. 88/2.8.1995 ΠΥΣ και προ¬ 
σαρμογή της στις διατάξεις του ν. 2470/1997 (ΦΕΚ 109/ 
Α730.5.1997). 

15. Τα υπ’ αριθμ. 7775/23.1.2006 έγγραφα του Δήμου 
Αθηναίων και το υπ’ αριθμ. 5194/26.1.2006 έγγραφο του 
ΥΠ.ΕΣ.Δ.Δ.Α. 


16. Την από 31.1.2006 γνώμη του Ανωτάτου Συμβουλίου 
Εργασίας (ΑΣΕ). 

17. Το γεγονός ότι υπάρχει εγγεγραμμένη πίστωση 
9.010.000,00 € στον προϋπολογισμό του Δήμου Αθη¬ 
ναίων στα Φ.10 Κ.Α. 6042 και 6022.00 και Φ.20 ΚΑ 6022.00, 
αποφασίζουμε: 

1. Εγκρίνουμε την υπερωριακή εργασία 910 υπαλλήλων, 
με σύμβαση αορίστου χρόνου, του Δήμου Αθηναίων, 
ως εξής: 

Α) Για τους οδηγούς και τους φύλακες έως 22 ώρες το 
μήνα ο καθένας πέραν των νομίμων ορίων υπερωριακής 
απασχόλησης. 

Β) Γ ια το εργατοτεχνικό προσωπικό έως 16 ώρες το 
μήνα ο καθένας πέραν των νομίμων ορίων υπερωριακής 
απασχόλησης. 

Γ) Γ ια το διοικητικό προσωπικό έως 11 ώρες το μήνα ο 
καθένας πέραν των νομίμων ορίων υπερωριακής απα¬ 
σχόλησης. 

2. Η απόφαση αυτή ισχύει αναδρομικά ένα (1) μήνα από 
τη δημοσίευσή της στην Εφημερίδα της Κυβερνήσεως 
και έως τις 31.12.2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Φεβρουάριου 2006 

Με εντολή Υπουργού 
Ο Γ ενικός Γ ραμματέας 
ΔΗΜ. ΚΟΝΤΟΣ 

-♦- 

Αριθ. 17 (4) 

Αριθμητικές τιμές Συντελεστών Απωλειών Δικτύου. 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 

Έχοντας υπόψη: 

1. Τις διατάξεις του ν. 2773/1999 (ΦΕΚ Α' 286/22.12.1999), 
όπως τροποποιήθηκε και ισχύει. 

2. Τις διατάξεις του Κώδικα Διαχείρισης του Συστή¬ 
ματος και Συναλλαγών Ηλεκτρικής Ενέργειας (ΦΕΚ Β’ 
655/17.5.2005), και ιδίως τις διατάξεις του Άρθρου 157 
παράγραφος (4) του Κώδικα αυτού. 

3. Τις διατάξεις του Εγχειριδίου Διαχείρισης Μετρήσε¬ 
ων και Περιοδικής Εκκαθάρισης Προμηθευτών Δικτύου 
(ΡΑΕ/Ο-12582/13.1.2006). 

4. Την από 15.11.2005 σχετική εισήγηση της ΔΕΗ ΑΈ. με 
αρ. πρωτ. Γ.ΔΝΣ/4962/15.11.2005 (ΡΑΕ/Ι-32728/16.11.2005) 
με θέμα «Εγχειρίδιο Διαχείρισης Μετρήσεων και Περι¬ 
οδικής Εκκαθάρισης Προμηθευτών Δικτύου». 

5. Την από 26.1.2005 συνεδρίαση της Ολομέλειας της 
ΡΑΕ. 

Σκέφθηκε ως εξής: 

6. Σύμφωνα με την εισήγηση της ΔΕΗ Α.Ε., οι συνολι¬ 
κές απώλειες του Δικτύου είναι 6,8% επί της συνολικής 
εισερχόμενης σε αυτό ενέργειας (μέση τιμή ετών 2003 
και 2004). Από το σύνολο αυτό των απωλειών, 3,2% 
(επί της συνολικής εισερχόμενης στο Δίκτυο ενέργειας) 
αντιστοιχεί στις απώλειες επί του Δικτύου Μέσης Τά¬ 
σης (ΜΤ) και 3,6% (επί της συνολικής εισερχόμενης 
στο Δίκτυο ενέργειας) στις απώλειες επί του Δικτύου 
Χαμηλής Τάσης (ΧΤ) στις οποίες συμπεριλαμβάνονται 
οι μη τεχνικές απώλειες. Τα στοιχεία αυτά κρίνονται 
επαρκώς τεκμηριωμένα και γίνονται αποδεκτά. 

7. Από τα ανωτέρω στοιχεία δύναται να υπολογιστεί 
άμεσα η αριθμητική τιμή των αναμενόμενων απωλειών 

του Δικτύου ΧΤ, σε Μ\Λ/ίι ανά έτος. Περαιτέρω, ο συ¬ 
ντελεστής απωλειών του Δικτύου ΧΤ υπολογίζεται 
με αναφορά στη συνολική εισερχόμενη ενέργεια στο 
Δίκτυο ΧΤ, ήτοι στη συνολική κατανάλωση ενέργειας 
από Πελάτες ΧΤ προσαυξημένη κατά τις απώλειες του 
Δικτύου ΧΤ. Ο υπολογισμός αυτός, εκ παραδρομής, δεν 
είναι πλήρης στην εισήγηση της ΔΕΗ Α.Ε. 

8. Για τον ακριβή υπολογισμό των συντελεστών προ- 
σαύξησης λόγω απωλειών των καταναλισκόμενων πο¬ 
σοτήτων ενέργειας, χρησιμοποιούνται οι εξής συμβο¬ 
λισμοί 

• ΕισΕΔ, η συνολική εισερχόμενη στο Δίκτυο ποσό¬ 
τητα ενέργειας, 

• ΚΕ_ΜΤ, η μετρούμενη κατανάλωση ενέργειας από 
Πελάτες συνδεόμενους στη ΜΤ, 

• ΚΕ_ΧΤ, η μετρούμενη κατανάλωση ενέργειας από 
Πελάτες συνδεόμενους στη ΧΤ, 

• ΕξΕ_ΜΤ, η μετρούμενη στις εξόδους από το Δίκτυο 
ΜΤ ποσότητα ενέργειας, δηλαδή η μετρούμενη ενέργεια 
από τους μετρητές των Πελατών ΜΤ και η ενέργεια η 
οποία διοχετεύεται στο Δίκτυο ΧΤ, 

• ΣΑπΔ, ο συντελεστής απωλειών του Δικτύου, το 
γινόμενο του οποίου με την συνολική εισερχόμενη στο 
Δίκτυο ποσότητα ενέργειας ΕισΕΔ, αποδίδει τις απώ¬ 
λειες ενέργειας του Δικτύου (ΜΤ και ΧΤ), 

• ΣΑπ_ΜΤ, ο συντελεστής απωλειών του Δικτύου ΜΤ, 
το γινόμενο του οποίου με την συνολική εισερχόμενη 
στο Δίκτυο ΜΤ ποσότητα ενέργειας (ισούται με την 
ΕισΕΔ), αποδίδει τις απώλειες ενέργειας του Δικτύου 
ΜΤ, 

• ΣΑπ_ΧΤ, ο συντελεστής απωλειών του Δικτύου ΧΤ, 
το γινόμενο του οποίου με την συνολική εισερχόμενη 
στο Δίκτυο ΧΤ ποσότητα ενέργειας, αποδίδει τις απώ¬ 
λειες ενέργειας του Δικτύου ΧΤ, 

• ΣΠΑ_ΜΤ, ο συντελεστής προσαύξησης λόγω απω¬ 
λειών στη ΜΤ, το γινόμενο του οποίου με την μετρού¬ 
μενη στις εξόδους του Δικτύου ΜΤ ποσότητας ενέρ¬ 
γειας (ΕξΕ_ΜΤ), αποδίδει τις απώλειες ενέργειας του 
Δικτύου ΜΤ, 

• ΣΠΑ_ΧΤ, ο συντελεστής προσαύξησης λόγω απω¬ 
λειών στη ΧΤ, το γινόμενο του οποίου με την μετρού¬ 
μενη κατανάλωση ενέργειας από Πελάτες ΧΤ (ΚΕ_ΧΤ), 
αποδίδει τις απώλειες ενέργειας του Δικτύου ΧΤ. 

4. Για τον υπολογισμό του συντελεστή απωλειών του 
Δικτύου ΧΤ χρησιμοποιούνται τα εξής δεδομένα, βάσει 
της εισήγησης της ΔΕΗ Α.Ε.: 

• ΣΑπΔ = 6,8%, 

• ΣΑπ_ΜΤ = 3,2%. 

5. Ισχύουν οι εξής σχέσεις: 

Ε§Ε_ΜΤ=ΚΕ_ΜΤ+ΚΕ_ΧΤχ( 1+ΣΠ Α_ΧΤ) (1) 

ΕισΕΔ = Ε£Ε_ΜΤχ(ΐ4ΣΠΑ_ΜΤ) (2) 

6. Από τις σχέσεις (1) και (2), προκύπτει: 

ΕισΕΔ = (ΚΕ_ΜΤ+ΚΕ_ΧΤχ(1+ΣΠΑ_ΧΤ))χ(1+ΣΠΑ_ΜΤ) (3) 

7. Ως προς τις απώλειες του Δικτύου ΜΤ ισχύει: 

ΕισΕΔχΣΑπ_ΜΤ = ΕξΕ_ΜΤχΣΠΑ_ΜΤ (4) 

8. Από τις σχέσεις (2) και (4), προκύπτει: 


ΣΠΑ. 

ΜΤ - ΣΑπ - ΜΤ - 3,31% 

1-ΣΑπ_ΜΤ 

(5) 

9. 

Περαιτέρω, ισχύει ότι: 


ΚΕ_ΜΤ+ΚΕ_ΧΤ = ΕισΕΔχ(Ι-ΣΑπΔ) 

(6) 


10. Από τις σχέσεις (6) και (3), και λαμβάνοντας 
υπόψη ότι ΚΕ-ΧΤ /κε ΜΤ = 2 · 93 (ύέση τιμή για τα έτη 
2003 και 2004 σύμφωνα με την εισήγηση της ΔΕΗ Α.Ε.), 
προκύπτει: 


ΣΠΑ_ΧΤ = 


ΚΕ_ΧΤ / 

1+ / ΚΕ_ΜΤ 

ΚΕ ΧΤ 


/ ΚΕ_ΜΤ 

-(ΣΠΑ_ΜΤ-ΣΑπΔ-ΣΠΑ_ΜΤ X ΣΑπΔ 
1+(ΣΠΑ_ΜΤ-ΣΑπΔ-ΣΠΑ_ΜΤ X ΣΑπΔ 


= $18% 


(7) 


11. Βάσει των ανωτέρω, τα φορτία ΜΤ, για να αναχθούν 
στο όριο μεταξύ Συστήματος και Δικτύου πολλαπλασιά- 
ζονται με (1+ΣΠΑ_ΜΤ), ήτοι προσαυξάνονται κατά 3,31%. 
Τα φορτία ΧΤ, για να αναχθούν στο όριο μεταξύ Συστή¬ 
ματος και Δικτύου πολλαπλασιάζονται με (1+ΣΠΑ_ΜΤ) 
χ (1+ΣΠΑ_ΧΤ), ήτοι προσαυξάνονται κατά 8,66%. 

12. Ο συντελεστής απωλειών του Δικτύου ΧΤ (ΣΑπ_ 
ΧΤ), ο οποίος εκφράζει τις απώλειες του Δικτύου ΧΤ 
ως ποσοστό της εισερχόμενης σε αυτό ενέργειας, υπο¬ 
λογίζεται μέσω της σχέσης: 


ΣΑπ_ΧΤ = 


ΣΑπ_ΜΤ 

1-ΣΑπ_ΜΤ 


= 4,93% 


( 8 ) 


Αποφασίζει: 

1. Εγκρίνει, κατά τις διατάξεις κατά το Άρθρο 157 πα¬ 
ράγραφος (4) του Κώδικα Διαχείρισης του Συστήματος 
και Συναλλαγών Ηλεκτρικής Ενέργειας, τις αριθμητικές 
τιμές των συντελεστών απωλειών του Δικτύου, οι οποίοι 
αντιστοιχούν στους ως άνω συντελεστές προσαύξησης 
λόγω απωλειών ώστε οι καταλισκόμενες ανά επίπεδο 
τάσης ποσότητες ενέργειας να ανάγονται στο όριο με¬ 
ταξύ Συστήματος κα Δικτύου, ως εξής: 

Α) Για τους Πελάτες οι εγκαταστάσεις των οποίων 
συνδέονται στη Μέση Τάση του διασυνδεδεμένου με το 
Σύστημα Δικτύου (ΣΑ_ΜΤ): 3,31% (τρία και τριάντα ένα 
εκατοστά επί τοις εκατό), 

Β) Γ ια τους Πελάτες οι εγκαταστάσεις των οποίων 
συνδέονται στη Χαμηλή Τάση του διασυνδεδεμένου με 
το Σύστημα Δικτύου (ΣΑ_ΧΤ): 8,66% (οκτώ και εξήντα 
έξι εκατοστά επί τοις εκατό). 

2. Οι ως άνω συντελεστές απωλειών εφαρμόζονται 
επί της μετρούμενης κατανάλωσης ενέργειας, και ενιαία 
μεταξύ των Πελατών κάθε επιπέδου τάσης σύνδεσης 
(ήτοι μεταξύ Πελατών Μέσης ή Χαμηλής Τάσης) για 
όλες τις ημέρες και ώρες του έτους, και για όλη την 
ηπειρωτική χώρα και τα ηλεκτρικώς διασυνδεδεμένα 
με αυτήν νησιά. 

3. Η ισχύς της παρούσας άρχεται την 1.2.2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 26 Ιανουάριου 2006 

Ο Πρόεδρος 
Μ. ΚΑΡΑΜΑΝΗΣ 

